Mukta Dutta Tomar
முக்தா தத்தா தோமர் (பிறப்பு 4 ஜூன் 1961) இந்திய வெளியுறவு சேவைப் பிரிவைச் சேர்ந்த ஒரு இந்திய அரசு ஊழியர் ஆவார். இவர் ஜேர்மனிக்கான தற்போதைய இந்தியத் தூதராக உள்ளார். தனிப்பட்ட வாழ்க்கை முக்தா தத்தா தோமர் கல்கத்தா பல்கலைக்கழகத்தில் பட்டம் பெற்றார். அவர் 1978 பேட்சின் இந்திய வெளியுறவு சேவை அதிகாரியான அசோக் தோமரை மணந்தார். அவர் 1984 இல் இந்திய வெளியுறவு சேவையில் சேர்ந்தார். மாட்ரிட், காத்மாண்டு, பாரிஸ் மற்றும் யாங்கோன் ஆகிய இடங்களில் உள்ள இந்திய தூதரகங்களில் பணியாற்றியுள்ளார். நியூயார்க்கில் உள்ள ஐக்கிய நாடுகள் சபைக்கான இந்தியாவின் நிரந்தர தூதரகத்தில் பணியாற்றியுள்ளார். அவர் வங்காளதேசத்திற்கான இந்தியாவின் துணை உயர்ஸ்தானிகராக இருந்தார். அவர் ஆகஸ்ட் 2010 முதல் ஜூலை 2013 வரை சிகாகோவில் இந்திய துணைத் தூதராகவும் பணியாற்றினார். முக்தா தத்தா தோமர் புதுதில்லியில் வெளியுறவு அமைச்சகத்தில் அமெரிக்கப் பிரிவு போன்ற பல்வேறு பிரிவுகளிலும், கூடுதல் செயலாளராகவும் (நிர்வாகம்) பணியாற்றியுள்ளார். தூதரகம், பாஸ்போர்ட் மற்றும் விசா பிரிவின் தலைவராகவும், முதலீடு, தொழில்நுட்ப மேம்பாடு மற்றும் பொருளாதார பிரிவின் தலைவராகவும் பணியாற்றியுள்ளார். ..